ભાવનગર મહાનગરપાલિકા દ્વારા ધી ગુજરાત પ્રોવિન્સિયલ મ્યુનિસિપલ કોર્પોરેશન એક્ટની જુદી જુદી કલમ હેઠળ જાહેર રસ્તાઓ પર   સફાઈને અડચણરૃપ દબાણ કરવા સબબ, જાહેર રસ્તામાં ગંદકી ફેલાવવા, મ્યુનિસિપલ મિલકતોને નુકશાન કરવા બદલ, પ્રતિબંધિત પ્લાસ્ટીકનો ઉપયોગ કરવા બદલ અને ડસ્ટબીન નહીં રાખવા બદલ સ્થળ પર જ દંડ વસૂલવા માટે ગઈકાલથી મોબાઈલ કોર્ટનો આરંભ કરાયો છે અને મોબાઈલ કોર્ટ શરૃ થયાના આજે બીજા દિવસે મુખ્ય બજારમાં હજુ તો દુકાનોના શટર ઉઘડયા હતા ત્યાં જ દંડની પાવતી પકડાવા પહોંચેલા મહાપાલિકાના કર્મચારીઓને સોની વેપારીઓના રોષનો સામનો કરવો પડયો હતો.